**РЕПУБЛИКА СРБИЈА**

**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2024. до 30.09.2024.године

Ниш, новембар 2024.године

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

**ГРАД НИШ**

Николе Пашића 24

18 000 Ниш

ПИБ 100232752

Матични број: 17620541

**II СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦА ЛОКАЛНЕ САМОУПРАВЕ:**

1. Јавно предузеће Завод за урбанизам Ниш

2. Јавно предузеће „Градска стамбена агенција“ Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

**ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. до 30.09.2024.године**

Табела 1 у 000 динара

|  |  |  |  |  |  |  |  |
| --- | --- | --- | --- | --- | --- | --- | --- |
| Ред. бр. | Јавно предузеће/друштво капитала | Укупни приходи | | Укупни расходи | | Нето резултат | |
| План | Реализација | План | Реализација | План | Реализација |
| 1 | ЈП Завод за урбанизам Ниш | 108.000 | 80.016 | 103.495 | 88.809 | 4.505 | -8.793 |
| 2 | ЈП Градска стамбена агенција Ниш | 42.460 | 24.877 | 41.932 | 24.202 | 528 | 675 |
|  |  |  |  |  |  |  |  |
|  | **УКУПНО** | **150.460** | **104.893** | **145.427** | **113.011** | **5.033** | **-8.118** |

Табела 2 у 000 динара

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ред. бр. | Јавно предузеће/друштво капитала | Број запослених | | Средства за зараде (Бруто I) | | Субвенције | | Кредитна задуженост |
| План | Реализација | План | Реализација | План | Реализација | Стање на дан 30.09.2024. |
| 1 | ЈП Завод за урбанизам Ниш | 69 | 69 | 69.116 | 64.924 | 0 | 0 | 0 |
| 2 | ЈП Градска стамбена агенција Ниш | 11 | 9 | 17.306 | 12.288 | 0 | 0 | 0 |
|  |  |  |  |  |  |  |  |  |
|  | **УКУПНО** | **80** | **78** | **86.422** | **77.212** | **0** | **0** | **0** |

¹ Кредитна задуженост последњег дана извештајног периода

1. **Назив предузећа:**Јавно предузеће Завод за урбанизам Ниш

**Седиште:** Ниш, 7.јули број 6

**Претежна делатност:** 7411-Архитектонска делатност

**Матични број:** 07261063

**Програм пословања:**

Програм пословања Јавног предузећа Завод за урбанизам Ниш за 2024.годину донео је Надзорни одбор предузећа, Одлуком број 3191/3-2 од 11.12.2023.године, а Скупштина Града Ниша дала сагласност Решењем број 06-956/2023-14-02 од 26.12.2023.године.

**Образложење одступања:**

У извештајном периоду 01.01.2024.-30.09.2024.године укупни приходи износе 80.016.000 динара (планиран је износ од 108.000.000 динара), а укупни расходи 88.809.000 динара (планиран је износ од 103.495.000), тако да је исказан негативан финансијски резултат (губитак) у износу од 8.793.000 динара.

Што се тиче остварених прихода, од укупно планираних пословних прихода по основу реализације поверених послова за Град Ниш (годишњи план: 70.000.000 динара), у периоду јануар-септембар 2024.године остварен је приход у износу од 62.199.030 динара, што је 88,86% годишњег плана.

Приходи по основу послова на тржишту и остали приходи (годишњи план: 74.000.000 динара), остварени су у износу од 17.817.000 динара или 24,08% годишњег плана.

Укупни расходи за периoд јануар-септембар 2024.године извршени су у оквиру планираног износа.

Расходи материјала, расходи зарада, накнада зарада и остали расходи планирани су за период 01.01-30.09.2024.године у износу од 103.495.000 динара, а извршени у износу од 88.809.000 динара.

Расходи материјала извршени су у износу од 56%, а остали пословни расходи у износу од 41% планираних расхода на годишњем нивоу.

Финансијски и остали расходи су реализовани у износу од 19.320 динара и односе се на расходе камата.

На дан 30.09.2024.године предузеће није кредитно задужено.

Средства за зараде (бруто 1), за период 01.01-30.09.2024.године, планирана су у износу од 69.116.000 динара, а реализација у истом периоду износи 64.924.000 динара.

Број запослених по Програму пословања за 2024.годину је 69 (шестдесетдевет).Укупан број запослених на дан 30.09.2024.године износи: 63 (шестдесеттри) на неодређено време и 6 (шест) на одређено време, а једној запосленој на неодређено време мирује радни однос по основу обављања јавне функције.

2. **Назив предузећа:** Јавно предузеће „ Градска стамбена агенција“ Ниш

**Седиште:** Ниш, Генерала Милојка Лешјанина број 8

**Претежна делатност:** 6499-Остале непоменуте финансијске услуге, осим осигурања и пензијских фондова

**Матични број:** 17263838

**Програм пословања:**

Програм пословања Јавног предузећа „Градска стамбена агенција“ Ниш за 2023.годину донео је Надзорни одбор предузећа, Одлуком број 01-1045/1-2 од 30.11.2023.године, а Скупштина Града Ниша дала сагласност Решењем број 06-956/2023-13-02 од 26.12.2023.године.

**Образложење одступања:**

Програмом пословања ЈП Градска стамбена агенција Ниш за период јануар-септембар 2024.године планирани су укупни приходи у износу од 42.460.000 динара, а реализација је 24.877.000 динара, од чега су приходи од закупа станова у износу од 5.510.000 динара, а финансијски и остали приходи у износу од 19.367.000 динара, а није било прихода од продаје станова.

Што се тиче расхода, планиран је износ од 41.932.000 динара, а реализован износ од 24.202.000 динара (реализација се односи на:расходе материјала и енергије, расходе зарада, накнада зарада и остале личне расходе, производне и нематеријалне трошкове, финансијске расходе).

Према евидентираним укупним приходима од 24.877.000 динара и укупним расходима од 24.202.000 динара, у извештајном периоду 01.01.-30.09.2024.године исказан је позитиван финансијски резултат (добитак) у износу од 675.000 динара.

На дан 30.09.2024.године предузеће није кредитно задужено.

Средства за зараде (бруто 1), планирана су за период 01.01-30.09.2024.године у износу од 17.306.000 динара, а реализација износи 12.288.000 динара.

Планирани број запослених по Програму пословања за 2024.годину је 11 (једанаест) запослених.

Укупан број запослених за који je извршена исплата зарада износи 9 (девет).

**IV ЗАКЉУЧНА РАЗМАТРАЊА И НАПОМЕНЕ**

Ова Информација обухвата параметре о степену усклађености планираних и реализованих активности из Програма пословања јавних предузећа, чији је оснивач Град Ниш, над којима Градска управа за грађевинарство врши надзор и то:

1. ЈП Завод за урбанизам Ниш;

2. ЈП „Градска стамбена агенција“ Ниш.

Наведена предузећа благовремено су доставила извештаје о реализацији годишњег програма пословања за период 01.01.-30.09.2024.године, на прописаним обрасцима, са одлуком Надзорног одбора предузећа о усвајању истих.

Број запослених на неодређено време у јавним предузећима која су предмет ове информације у складу је са Одлуком о максималном броју запослених на неодређено време у систему јавног сектора Града Ниша за 2017.годину („Службени лист Града Ниша“, број 106/2017, 18/2018, 65/2018, 44/2019, 63/2019, 69/2019 и 85/2019).

Јавно предузеће Завод за урбанизам Ниш је са 30.09.2024.године исказало губитак.

Укупни приходи предузећа остварени су у мањем износу у односу на планиране вредности. Предузеће је истакло да се за послове по уговорима са осталим наручиоцима (укључујући и приходе чланова групе понуђача) још нису стекли услови за фактурисање појединих фаза, у складу са уговореним степеном завршетка посла, те је приход остварен на нижем нивоу од планираног.Одступања на страни прихода, условила су и исказивање губитка у извештајном периоду.

Према образложењу предузећа, од битног значаја за реализацију програма пословања је уговор са оснивачем, који је закључен 20.02.2024.године, као и уговор са ЈП Дирекција за изградњу Града Ниша у оквиру реализације Програма управљача пута.

Ради превазилажења настале ситуације, неопходно је предузети активности на интензивирању израде и поступка доношења планских докумената по уговорима са осталим наручиоцима, као и обезбедити нове послове на тржишту у поступцима јавних набавки.

Такође, предузеће је указало и на потребу преиспитивања актуелне политике ценa, односно начина утврђивања висине накнаде за послове из делатности коју оно обавља.

Јавно предузеће „Градска стамбена агенција“ Ниш је за дати извештајни период исказало позитиван финансијски резултат.

На овај резултат су, према наводима предузећа, највећи утицај имали приходи по основу камата на орочени депозит, као и приходи остварени по основу окончаног судског спора у корист ЈП „Градска стамбена агенција“ Ниш.

У извештајном периоду није било прихода од продаје станова, а започете су активности у вези са реализацијом пројекта „Изградња стамбено пословног објекта 1(ламела 1 и 2) фаза I у програму стамбене подршке на локацији у улици Петра Аранђеловића у Нишу.

ГРАДСКО ВЕЋЕ ГРАДА НИША

Број: 1454-1/2024-03

Ниш, 27.12.2024.год.

ПРЕДСЕДНИК

Драгослав Павловић